Saalumarada Thimmakka

Saalumarada Thimmakka (kanareraz: ಸಾಲುಮರದ ತಿಮ್ಮಕ್ಕ) (Gubbi, Karnataka, 1911ko ekainaren 30a - Bangalore, Karnataka, 2025eko azaroaren 14a) Karnataka estatuko ekologista indiarra izan zen, Hulikal eta Kudur arteko lau kilometroko errepide-zatian 384 zuhaitz banyan landatu eta zaintzen egindako lanagatik ezaguna. Indiako Herritar Nazionalaren saria jaso du bere lanak.

Bere izena darama Los Angelesen eta Oaklanden oinarrituta dagoen,Thimmakka's Resources for Environmental Education AEBetako ingurumen-erakundeak.

 Lehen urteak 
Thimmakka Mysoreko Erresumako Gubbi Taluken, Karnatakako Tumakuru barrutian jaio zen. Ez zuen heziketa formalik jaso eta peoi kasuala bezala aritu zen gertuko harrobi batean. Chikkaiah-rekin ezkonduta egon zen. Artzaina zen, baina zoritxarrez ezin zuten seme-alabarik izan. Diotenez, Thimmakka banya-zuhaitzak landatzen hasi zen, haurren ordez. "Saalumarada" (zuhaitz-ilara) izena eman zion bere lanari.

 Lorpenak 
Banyan zuhaitzak ugariak ziren Thimmakka herritik gertu. Thimakka eta senarra zuhaitz horietatik txertoak hartzen hasi ziren. Hamar zuhaitz txertatu zituzten lehen urtean eta ondoko Kudoor herritik gertu 4 kilometrotan zehar landatu zituzten. Hamabost zuhaitz landatu zituzten bigarren urtean eta 20 hirugarrenean. Berak bere baliabideak erabili zituen zuhaitz hauek landatzeko eta lau kubetak erabiltzen zituzten lau kilometro horietan zuhaitzetara ura eramateko. Ganaduaz ere babesten zituzten zuhaitzak, zuhaixka arantzatsuak landatuz.

Zuhaitz gehienak montzoi-garaian landatu ziren, modu honetara hazteko euri-ura nahiko izango zutelakoa. Hurrengo montzoien hasieran zuhaitzek sustraiak hartuak zituzten. Guztira, 384 zuhaitz landatu ziren, eta 1.5 milioi errupia inguruko balioa dutela kalkulatu da. Zuhaitz hauen administrazioa orain Karnatakaren Gobernuak hartu du bere gain.

 Sariak 
Bere lorpenengatik, Thimmakka honako sariak eta aitortzak jaso ditu:

 Nadoja Saria, Hampi Unibertsitateak 2010ean.
 Herritar nazionalaren saria - 1995 
 Indira Priyadarshini Vrikshamitra Sariak - 1997 (Vrikshamitra="zugaitzen laguna")
 Veerachakra Prashasthi saria - 1997
 Emakumeen eta Haurraren Ongizate Sailaren ohorezko ziurtagiria, Karnatakaren Gobernua.
 Indiako Zuraren Teknologia eta Zientzia Institutuaren Bangalore esker-ziurtagiria.
 Karnataka Kalpavalli Saria - 2000.
 Godfrey Phillips Bravery saria - 2006.
 Vishalakshi Saria, Bizitzeko Artearen Erakundearen eskutik.
 Vishwathma Saria, Hoovinahole Fundazioaren eskutik - 2015.
 BBC - 2016ko 100 Emakumeetako bat.

 Egungo jarduera 
Thimmakkaren senarra 1991n hil zen. Gaur egun, Thimmakka Indiako oihaneztatze-programa askotara gonbidatua da. Beste gizarte-jarduera batzuetan ere parte hartu du, hala nola, bere herriko urteroko azokarako euri-uraren biltegi bat eraikitzen. Bere herrian ospitale bat eraikitzeko ametsa ere badu, eta fideikomiso bat sortu zen asmo hori burutzeko.

 BBCren aintzatespena 
2016an, BBCk Saalumarada Thimmakka munduko eragin eta inspirazio handienetakoa duen emakumetzat zerrendatu zuen.

 Bere izenaren ustezko erabilera desegokia 
Vasu Ritu Primlani Delhiko komedianteari bere izena bidegabeki erabiltzea leporatu dio Thimmakkak. Thimmakkak kexa pribatu bat aurkeztu zuen Ramanagaram Lehen Mailako Magistratu Judizialaren (JFMC) gortearekin maiatzaren 9an, Ritu Primlaniren aurka, haren baimenik edo ezagutzarik gabe gutxienez 14 urtez berak izendatutako erakundea zuzentzeagatik.

2014an, Karnatakako Auzitegi Gorenak Primlaniren aldeko epaia eman zuen, 'Primlaniren aurkako kargu guztiak egiazkoak baldin baziren, oraindik delitu ez zirela' adieraziz, eta eta kasu hau Thimmakka 'argi eta garbi diru bila' zegoelako zela.      Thimmakkak 2003an ezagutu zuen Primlani, hark bisitatzeko ahalegina egin zuenean, eta Thimmakkak adierazi zuen 'pozarren' zegoela Primlanik bere omenezko erakunde bat izendatu zuelako.

Alegazioak aurkeztu baino hamar urte lehenago eratu zuen Primalanik erakundea. Umeshek, Thimmakkaren seme adoptatuak, bere izena dohaintzak lortzeko modu desegokian erabiltzen duela aldarrikatu du. Primlanik Thimmakka bisitatu izan zuen 2003an. Bertan egindako argazkietan ikusten da nola Thimmakka Primlaniren partetik saree bat jasotzen duen. Orain esaten da Primlanik Thimmakkaren aztarna digitalak lortu zituela, eta Thimmakkak erakundea onartu zuela garai hartan epaile baten aurrean.

Thimmakka iruzkinak egiteko prest egon zen arren, 400 errupiako pentsioa aipatu zuen,  "Eta zer, abusu bat badago eta nire izena lausotzen bada?" gaineratuz. Thimmakka gaixo egon da azkenaldian, eta tratamenduak izan du eragina bere finantza-egoeran.

 Referencias 

Kategoria:1911ko jaiotzak
Kategoria:2025eko heriotzak
Kategoria:Indiarrak
Kategoria:Emakumea
Kategoria:Bangaloren hildakoak
Kategoria:100 Emakume (BBC)
Kategoria:Ekologistak
Kategoria:Emakume ekintzaileak